Schottland - Alemannische Wikipedia

# Schottland

### Us der alemannische Wikipedia, der freie Dialäkt-Enzyklopedy

Schottland

(Details) | (Details)

Amtsschpraach | Englisch, Scots, Schottisch-Gälisch
Hauptschtadt | Edinburgh
Schtaatsform | Konschtitutionell-parlamentarischi Monarchie
Schtaatsoberhaupt | Königin Elisabeth II. Minischter für Schottland Des Browne
Regierigschef | Erste Minischter Alex Salmond
Flächi | 78.772 km² km²
Iiwohnerzahl | 5.094.800 (Schätzig 2002)
Bevölkerigsdichti | 64 Iwohner pro km² Iiwohner pro km²
Währig | Pfund Sterling, £, GBP mit eigene schottische Note vo de Bank of Scotland, Royal Bank of Scotland (beidi Edinburgh) und Clydesdale Bank (Glasgow); Münze sind glich wie in England
Unabhängigkeit | 843
Nationalhymne | Schottland het kei offizielli Nationalhymne. Inoffiziell wird aber Flowers of Scotland und Scotland the brave als Nationalhymne verwendet.
Ziitzone | UTC +0, Sommerziit: UTC +1

Schottland isch es Land im Nordweste vo Europa und isch de nördlichsti Landesteil vom Vereinigte Königrich vo Grossbritannie. Schottland grenz im Süde a England. Im Weste und im Norde vo Schottland hets no Insle. D Hauptstadt vo Schottland isch Edinburgh.

## [ändere] Geografi

Schottland isch s nördlichste Drittel vo de gröschte Insle vo Grossbritannie. Im Süde grenzt Schottland a England. Schottland wird i drü Teil underteilt, sie sind d Highlands, d Central Lowlands und d Southern Uplands. De höchsti Berg vo Schottland isch de Ben Nevis, wele glichzitig au de gröschti Berg vo Grossbritannie isch.

D Highlands sind ganz im Norde vo Schottland. S Markezeiche vo de Highlands isch die hüggelig Landschaft.

Im Weste vo Schottland ligged d Hebride, weli id üssere- und innere Hebride underteilt isch. Im Norde liet d Orkney Insle und no wiiter empfernt liet d Shetland insle

De gröschti See isch de Loch lomond, er liit nordwestlich vo Glasgow. Er isch en Teil vom Loch lomond and the Trossachs Nationalpark, de gröscht und de eltischt in Schottland. De tüfschti See isch Loch Ness, wele glichzitig au die gröscht Wassermengi bsitzt.

## [ändere] Klima

Schottland het es gmässigts Klima. Dur de Golfstrom wird d Temperatur beiflusst. Allgemein isches im Weste wärmer als im Oste. Im Summer isch es öppä 18°C. Im Winter wirts normalerwis nöd under 0°C wobie das bi verschiednige Ortschafte unterschiedlich isch. Es schneit nur bi ere gwüsse Höchi. Es git au Ortschafte wo mer im Winter chan Schiifahre, wobie das nöd grad die populärscht Sportart isch.

## [ändere] Bevölkerig

D Vorfahre vo de Schotte sind Skoten, Pikten, Briten, Angelsachsen und Skandinaviern. Mer seit das d Schotte gizig sind, was aber meistens nöd de fall isch. Sie sind sehr groszügig und gastfrüntlich.

## [ändere] Sprach

In Schottland wird vorallem Enlisch und Lowland Scots gredet es git aber au no s Schottisch-Gälische. Gälisch wird eigentlich nur no uf de Hebride gredet.

## [ändere] Kultur

D Kultur vo de verschidene drü Teil vo Schottland isch zum Teil unterschiedlich, will sie vo de Nachbere (vorallem England) stark beiflusst wird. Ide Highlands isch di typischi schottischi Kultur am stärchschte usprägt. Die bekanntischte Merkmal vo de schottische Kultur sind de Dudelsack, de Kilt, und de Whisky.

### [ändere] Chleidig

De Kilt, oder Schotterock, isch es Chleidigsschtuck für Manne. Früener het er d Clanzueghörigkeit symbolisiert. Jede Clan het sis eigene Muster mit ihrne Farbe kha. Hüt jedoch wirds nüme zur Identifizierig brucht, sondern isch eifach es bequäms, traditionells und beliebts Chleidigsschtuck. De Kilt chunt ursprünglich vo de Kelte.

### [ändere] Musig

De Dudelsack isch das traditionelle schottische Inschtrument überhaupt. Pipes and Drums (Dudelsäck und Trummele) sind d Inschtrument för di traditionelli Musig, wo bi villne Aläss gspilt wird. De Dudelsack isch e Sackpfife mit emene Rohr wo mer d Luft ineblast und vier Pfiife wo d Luft wider use chunt. Drü vo dene spiled immer de glichi Ton, di ander wird ähnlich wie en Blockflöte gspilt. De Sack wird unter de Arm klemmt und mit de druf usgüebte Chraft chamer di ustrettendi Luft reguliere und kontroliere.

Es git verschidnigi Bands wo traditionelli Schottemusig mit Rock / Pop vermisched. Es Bispil sind The Real Mckenzies. Sie kombiniered Dudelsack mit Schlagzüg und andere Instrument.

### [ändere] Whisky

Es git zwei Arte vo Whisky. De Single Malt isch en Whisky wo ide gliiche Brauerei glageret worde isch wiener hergstellt worde isch. De Vatted isch en Mischig vo Malt-Whiskys us verschiedene Brauereie. De sogenannt Scotch Whisky isch eine vo de Bekanntischte überhaubt.

### [ändere] Highlandgames

In Schottland gits jedes Jahr vo Mai bis Oktober di sogenante Highlandgames. Bi de Highlandgames gohts vorallem um de sportlichi Wettkampf, d Diszipline sind recht eigenartig, so zum Bischpil s Baumschtammwerfe, Ägscht werfe oder Seilzieh. Die Highlandgames werded mit traditioneller Musig begleitet. Es git au Musig- und Tanzwettkämpf.

### [ändere] Sport

Z Schottland werded zwei Sportarte bsunders viel gspielt. Erstens Fuessball und zeitens Rugby. In Schottland dominiered zwei Fuessballklüb d Liga. D Celtic Glasgow und d Glasgow Rangers. Di zwei Mannschafte mached au immer de Meisterschaftstitel unter sich us. Zu Sportliche Aläss wird als Hymne meistens Flower of Scotland gspielt.

## [ändere] Religion

Fascht d Helfti vo de Schotte ghöred zu de Church of Scotland, de Nationalchile vo Schottland. Sie isch en reformierti Chile. 28% vo de Schotte bekänned sich zu keim Glaube, de Reste sind römisch-katholisch oder anderi Christe. Öppä 2% ghöred amene andere Glaube ah, wie z.B. em Islam oder em Buddhismus.

Kategorie: Grossbritannie un Nordirland | Region

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Afrikaans
- Aragonés
- Anglo Saxon
- العربية
- Asturianu
- Azərbaycan
- Boarisch
- Žemaitėška
- Беларуская
- Беларуская (тарашкевіца)
- Български
- বাংলা
- Brezhoneg
- Bosanski
- Català
- Česky
- Kaszëbsczi
- Cymraeg
- Dansk
- Deutsch
- Dolnoserbski
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Føroyskt
- Français
- Frysk
- Gaeilge
- Gàidhlig
- Galego
- Gaelg
- Hak-kâ-fa
- עברית
- हिन्दी
- Hrvatski
- Hornjoserbsce
- Kreyòl ayisyen
- Magyar
- Interlingua
- Bahasa Indonesia
- Ido
- Íslenska
- Italiano
- 日本語
- ქართული
- 한국어
- Kurdî / كوردی
- Kernewek
- Latina
- Lëtzebuergesch
- Limburgs
- Líguru
- Lingála
- Lietuvių
- Latviešu
- Māori
- मराठी
- Bahasa Melayu
- Nahuatl
- Plattdüütsch
- Nedersaksisch
- Nederlands
- ‪Norsk (nynorsk)‬
- ‪Norsk (bokmål)‬
- Nouormand
- Occitan
- Иронау
- Polski
- Piemontèis
- Português
- Runa Simi
- Rumantsch
- Română
- Armãneashce
- Русский
- Sicilianu
- Scots
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- Kiswahili
- Тоҷикӣ
- ไทย
- Türkçe
- Українська
- اردو
- Vèneto
- Tiếng Việt
- 中文
- Bân-lâm-gú
- 粵語